Poło da Venesia, o Poło Vèneto, vero nome Paolo Nicoletti l'è stà un fiłòxofo, teòłogo e umanista vèneto. Eremitan, l'è stà studente a ła Università de Oxford e dosente a ła Università de Padoa da'l 1408 dove che el ga vudo tra i ałievi Poło De ła Pérgola. Inte el 1413 l'è deventà anbasador veneto inte ła corte polaca. Par łe só idèe teołòxeghe, inte el 1426, l'è stà bandio a Ravena ma, dopo du ani, el ga podesto tornar a Padoa. L'è stà sostenjidor de Gujielmo de Ockham e Sigieri de Brabante e autor de tanti tratadi, tra i cuałi serti comenti a Aristòtełe. El só tratado l'è stà doparà come testo de insenjamento de ła łòxega a ła Università de Padoa.